b"\n_START_ARTICLE_\nClub Priv\xc3\xa9\n_START_PARAGRAPH_\nClub Priv\xc3\xa9 on Tallinna vanalinnas asuv \xc3\xb6\xc3\xb6klubi.\n_START_SECTION_\nAjalugu\n_START_PARAGRAPH_\nClub Priv\xc3\xa9 sai alguse 1999. aasta detsembris Liiva Keskuses toimunud Vibe \xc3\xbcritusel Wipeout, kui v\xc3\xa4ljakujunenud seltskond vajas privaatsemat kohta. Nii s\xc3\xbcndis kontseptsioon Pidu Peo Sees ehk Party Inside the Party ja avati Club Priv\xc3\xa9 nimeline VIP-ruum._NEWLINE_Nagu nimigi \xc3\xbctleb, siis see osa peost oli privaatne ja valitud seltskonnale. Club Priv\xc3\xa9s olid omal kohal muusika, kost\xc3\xbc\xc3\xbcmid, performance'id ja vabameelne \xc3\xb5hkkond. Iga Club Priv\xc3\xa9 \xc3\xbcritust usaldati eest vedama m\xc3\xb5ni tuntud kunstnik-moelooja, kelle idee alusel loodi vastav sisekujundus, muusika valik ja programm. V\xc3\xa4ljavalituteks on aastate jooksul osutunud n\xc3\xa4iteks Raoul Kurvitz, Ene-Liis Semper, Gerly Tinn jpt._NEWLINE_Esimesena Eestis kehtestati \xc3\xbcritustel kindel r\xc3\xb5ivastusstiil, mis on n\xc3\xbc\xc3\xbcd kasutusel ka muudel \xc3\xbcritustel ja \xc3\xb6\xc3\xb6klubides._NEWLINE_P\xc3\xa4rast aastatepikkust tegutsemist vanas tehasehoones koliti klubi kesklinna ja Club Priv\xc3\xa9 avas uksed \xc3\xb6\xc3\xb6klubina Harju t\xc3\xa4naval."